เรื่องร้องเรียน: พบปัญหา น้ำในคลองลาดตะโหนด บริเวณสำนักงาน มีกลิ่นเน่าเหม็น หลังจากที่ทาง กทม.เข้ามาทำทางเดินริมคลองค่ะ ได้มีแจ้งหน่วยงานที่เขตหลักสี่เข้าไปแล้ว มีเจ้าหน้าที่เข้ามาดูประมาณ 3 รอบและเรื่องถึงผู้อำนวยการเขตแล้ว แต่กลิ่นก็ยังไม่หายไปค่ะ น้ำเหม็นมาก กระทบกับสภาพแวดล้อมบริเวณสำนักงานมาก น้ำไม่ได้เป็นสีดำ แต่เป็นสีเขียวๆอมฟ้า และมีฟองค่ะ อยากรบกวนให้เจ้าหน้าที่ที่เกี่ยวข้องเข้ามาแก้ไขให้หน่อยค่ะ  ก่อนนี้อยู่บริเวณนี้มานาน น้ำดำจริงแต่ไม่เคยเหม็นขนาดนี้ค่ะ เพราะมีการทำทางเดิน มีการสร้างประตูน้ำปิดกันสุดทางตรงสำนักงานบริษัทเลย ตั้งแต่นั้นมา มีกลิ่นเหม็นมากๆค่ะ รบกวนด้วยค่ะ
การดำเนินการของเจ้าหน้าที่: ปัจจุบันสำนักการระบายน้ำ ได้เปิดประตูระบายน้ำตามริมแม่น้ำ เพื่อนำจากแม่น้ำเจ้าพระยา เข้ามาไหลเข้ามาเจือจาง น้ำเน่าเสีย และน้ำที่มีกลิ่นเหม็น ให้กลายเป็นน้ำที่มีคุณภาพดีขึ้น โดยยึดหลักการปฏิบัติการให้เป็นไปตามแผนการป้องกันและแก้ไขปัญหาน้ำท่วมพื้นที่กรุงเทพมหานคร
ความเห็นของผู้แจ้ง: ยังพบว่า น้ำยังเขียวแล้วมีขยะค่ะ รูปถ่ายตอน 12.30 น.วันนี้ค่ะ ตรงสำนักงานเป็นปลายทาง ที่มีท่อที่ทางกทม.มาสร้างกั้นไว้ (ตามรูปค่ะ)
พื้นที่: แขวงทุ่งสองห้อง เขตหลักสี่ กรุงเทพมหานคร